מרכז כיוונים

מרכז כיוונים הוא מרכז צעירים ברובע הקריה ("הסיטי") באשדוד. המרכז הוקם בשנת 2013 על ידי עיריית אשדוד במטרה לתת מענה לצורכי הצעירים בעיר (בגילאי 18 עד 35) בתחומים תעסוקה, מעורבות חברתית, עלייה, השכלה גבוהה, וגיוס לצה"ל. המרכז משמש כגוף מייעץ לעיריית אשדוד בכל הנוגע להתנהלות מול צעירי העיר. המרכז נבנה בתכנונו של גיל מינסטר. באוקטובר 2021 המרכז ניצח בתחרות את מרכז הצעירים של ירושלים וזכה בפרס "מרכז הצעירים הטוב בישראל" בוועידת השלטון המקומי לחדשנות. המרכז ממוקם ברחוב הציונות 4 במרכז רובע הקריה בעיר, ובסמיכות למרכז "צימר", לתחנה המרכזית ולקריית התרבות ע"ש צילקר. המרכז מפעיל בנוסף את שלוחת כיוונים בשכונה ברובע ו' הוותיק. מנהלת המרכז היא אתי לוגסי טורקניץ. המרכז מציע לסטודנטים תושבי העיר ללמוד במרחבי הלמידה השקטים בו, הכוללים ספרי עיון, חיבור אלחוטי לאינטרנט ושקעי חשמל. כמו כן, המרכז מאפשר הזמנה מראש של כיתות לימוד ללא תשלום. במהלך "תקופת המבחנים" (החופשה בין הסמסטרים בשנה האקדמית) המרכז נוהג להאריך את שעות הפעילות שלו עד ללילה כדי לתמוך בסטודנטים. מרכז כיוונים תומך בסטודנטים גם כלכלית, ומעניק מלגות לסטודנטים בעיר ומממן קורסי הכנה לבחינה הפסיכומטרית, מסבסד דמי רישום ומעניק הכוונה במציאת תעסוקה במהלך ולאחר הלימודים לעידוד ההשכלה הגבוהה בעיר. המרכז מהווה גם יועץ לתלמידי תיכון בענייני לימודים אקדמיים במקביל ללימודים בבית הספר ומלווה אותם לתוכניות טרום-אקדמיות באוניברסיטה הפתוחה וכן למסלול העתודה האקדמית של צה"ל, תחת מדור המרכז לשירות משמעותי, שפעל בעבר במרכז העירוני לנוער ע"ש קופף. במרכז פועלות תוכניות השכלה לתלמידי חטיבת ביניים ותיכון, ביניהן תוכנית הסייבר הלאומית "מגשימים" של המרכז לחינוך סייבר, וכן קהילת "she codes;". ערך מורחב – האב אשדוד במרץ 2021 הוקם האקסלרטור לחברות ההזנק "האב אשדוד" (HUB Ashdod או "HUB ASH") המציע ליזמים מאשדוד חלל עבודה משותף המעודד רישות עסקי ("נטוורקינג") עם יזמים וסטארטאפיסטים החברים באקסלרטור. האקסלרטור מופעל בידי מרכז כיוונים יחד עם עיריית אשדוד. האב אשדוד מפעיל גם את "האביזנס" – חלל עבודה משותף הממוקם במרכז הראשי של כיוונים עבור צעירים עם עסקים ללא מקום פיזי (פרילנסרים). במקום נערכות הרצאות וסדנאות חינמיות לחברי המיזם ובתשלום סמלי לשאר התושבים. במרכז כיוונים ישנו גם חדר ישיבות מרכזי המסונף ל"האביזנס" מאז הקמתו ביולי 2022. בנובמבר 2020 החל אחראי תחום המוזיקה במרכז כיוונים, רז פרי, לארגן במרכז סשני הופעות אקוסטיים, אותם המרכז מפיק תחת הלייבל "Kivunim Music". מעלה לרשת, בהם מתארחים אמנים ומוזיקאים מקומיים. סדרת הסשנים הראשונה תחת הלייבל, שנקראה "Big Room", התארחו פרי, מתן פרץ, להקת "יוניסון" (Unison), קרן בן נעים, ליאור "הולידיי" קוגן ודניאל אמסלם. הסשנים בוצעו במבואת מבנה האודיטוריום של המרכז. בפברואר 2021 החלו להיערך במרכז מופעי "טייני דסק" (אנ') – סגנון הופעה בסביבה משרדית או ביתית שנעשתה פופולרית במהלך מגפת הקורונה בארצות הברית. בסדרת הסשנים שנקראה "Tiny Room" התארחו פרי לינור שמשון, תהילה אוזן וחני טל. הסשנים בוצעו באחד מהחדרים הנטושים במרכז ליצירת אווירה אינטימית. ביולי 2021 נערכה במרכז סדרת הסשנים "WILD ROOM". בסשנים התארחו הלהקות "7/23" ו-"LVFM", וכן יובל ניאזוב מלהקת "מבוא הדודאים", עמית רז והזמרת-יוצרת נרקיס. הסשנים בוצעו במרחב העבודה הראשי, לימים, של "האביזנס". בדצמבר 2022 הלייבל ערך את סדרת הסשנים "Record Room" – הראשונה שבוצעה באולפן הקלטות מקצועי. בסדרה הופיעו עמית רז, פרד ("Fred"), אופק אביליה, גיא אמסלם ועידן רז. החל מ-2023 נערכים ברחבת המרכז הנמצאת בינו לאודיטוריום "ערבי מחתרת" ביוזמתו של פרי – הם רצפי הופעות של מוזיקאי היפ-הופ מתחילים מהעיר. מרכז כיוונים נוהג לארח אירועים של הקהילה הגאה בחודש הגאווה, ולקשט את המרכז ברוחו. ביוני 2023, לקראת מצעד הגאווה העשירי שנערך באשדוד הפודקאסט "בקטע מקומי" שמרכז כיוונים היה שותף בהקמתו, הפיק את סדרת הראיונות "גאווה אשדודית" שאירחה את דמויות המפתח של הקהילה הגאה בעיר. כמו כן, היה זה מצעד הגאווה הראשון בעיר שנערך בשיתוף פעולה בין עיריית אשדוד, שנתמנה בה לראשונה רכז קהילת להט"ב – עם מרכז כיוונים, ובשיתוף המשרד לשוויון חברתי, תחום הנוער בעירייה וארגון "גאווה אשדודית". בנובמבר 2022 הקים המרכז יחד עם תושב העיר, אורי מלול, את הפודקאסט "בקטע מקומי" לתיעוד סיפורים על אישים ומקומות מהעיר. פרקי הפודקאסט מחולקים לסדרות-משנה לפי נושא: "קול המי ומי" – סיפוריהם של ברים מוכרים בעיר "רחש מקומי" – מוזיקאים אשדודים "אלקטרוניקאסט" – אמני מוזיקה אלקטרונית אשדודים "קוד פתוח" בשיתוף "האב אשדוד" – יזמות טכנולוגית "קול הדרך" – על זהות תושבי העיר שזכו להצלחה בקריירה "גאווה אשדודית" – גאווה ויציאה מהארון בעיר באפריל 2022 המרכז אירח, ביוזמתו של יניב קקון, את הבמה הפתוחה להרצאות "המטבחון" שארגנו בני נוער מהעיר. המרכז מעניק מדי שנה את מלגת "בקטע מקומי" יחד עם מפעל הפיס ל-25 סטודנטים תושבי העיר במטרה לקדם בעולם היזמות. בפברואר 2023 הופץ באשדוד בחינם מגזין הכיס האמנותי "ואקום", שנתן במה למאיירים, משוררים, צלמים ולמקומות בילוי נישתיים של בורגנים בעיר, בהם בתי קפה וברים. ביולי באותה השנה, מרכז כיוונים אישר כי הוא עומד מאחורי המגזין, שפורסם בתחילה בעילום שם המפיץ. בדצמבר באותה השנה, הפיץ המגזין את מהדורתו החמישית שעסקה בהנצחת חללי מתקפת הפתע על ישראל ב-7 באוקטובר. "ואקום" נערך בידי דוד ברקת ואורי מלול. במהלך מלחמת חרבות ברזל באוקטובר 2023, נפתח במרכז חמ"ל סיוע אזרחי. כמו כן, המרכז יצא במיזם לתיעוד ניצולי הטבח במסיבת הטבע ליד רעים בפורמט של פודקאסט, הנקרא "בלוז פסיכדלי", המציג עדויות מולחנות כדי "להחיות את המוזיקה מהיום בו המוזיקה מתה". הרחבה – משמשת להתכנסות באירועים ולהופעות מוזיקליות חדר הישיבות של HUB Ashdod הגלריה – ממוקמת במבנה האודיטוריום האודיטוריום מרכז כיוונים מפעיל שלוחה ב"בית העולה" על יד קאנטרי בית לברון ברובע ו' בעיר, בשם "כיוונים בשכונה", שהוקם בפברואר 2020 בהשקעה של 6 מיליון ש"ח ממשרד הבינוי השיכון ומרשת מכללות עתיד. מטרת השלוחה לשמש – בנוסף לצעירי העיר, שעבורם הוקם המרכז בקריה – לקידום ותיקי העיר המתגוררים בשכונות הצפוניות, ובעיקר ברבעים ו' ו-ג'. במרכז ישנה כיתת למידה גדולה ובה, בדומה למרחב הלימודים בכיוונים, ניתן לשהות וללמוד. גם שם נערכו סדנאות הדרכה. מנהלת השלוחה היא שלי קורסונסקי.[דרוש מקור] אוניברסיטת אשדוד מדיה וקבצים בנושא מרכז כיוונים אשדוד בוויקישיתוף מדיה וקבצים בנושא שלוחת כיוונים בשכונה בוויקישיתוף מדיה וקבצים בנושא מגזין "ואקום" בהוצאת המרכז בוויקישיתוף אתר האינטרנט הרשמי של מרכז כיוונים מרכז כיוונים, ברשת החברתית פייסבוק מרכז כיוונים, ברשת החברתית אינסטגרם מרכז כיוונים, סרטונים בערוץ היוטיוב מרכז כיוונים בשכונה, ברשת החברתית אינסטגרם "כיוונים – מרכז הצעירים הטוב בישראל", באתר עיריית אשדוד, ‏אוקטובר 2021 מרכז הצעירים כיוונים באתר עיריית אשדוד "תתחילו לשנן – HUB אשדוד", באתר עיריית אשדוד, ‏מרץ 2021 האביזנס אשדוד באתר מרכז כיוונים אתר האינטרנט הרשמי של האב אשדוד (HUB Ashdod) מרכז כיוונים בשכונה באתר "מרכז כיוונים" שירה נאות, "אשדוד היא בירת ההיפ־הופ של ישראל. עם קבלות", באתר הארץ, 21 בספטמבר 2023 "כיוונים – מרכז הצעירים הטוב בישראל" באתר עיריית אשדוד מרכז הצעירים כיוונים, באתר עיריית אשדוד מרכז כיוונים באתר "גיל מינסטר אדריכלים" שמואל סרדינס, הם עשו את זה – כיוונים אשדוד הוכתר למרכז הצעירים הטוב בישראל, באתר אשדוד נט, ‏21 באוקטובר 2021 שמעון יאיש, מתכוננים למבחנים במרכז כיוונים, באתר אשדוד נט, ‏9 בפברואר 2015 הכנה לצו הראשון במרכז העירוני לנוער ע"ש קופף, בעמוד הפייסבוק של עיריית אשדוד, 23 בנובמבר 2015 מבית המרכז לחינוך סייבר: שנה חדשה לתכנית מגשימים באשדוד, באתר רשויות, ‏2 במרץ 2021 תמי אברהמי, אריה מימון, ראש מינהל החינוך: "אשדוד מובילה ותמשיך להוביל במספר החניכים המגיעים לסייבר וליחידות טכנולוגיות", באתר אשדוד היום, ‏31 בינואר 2023 HUB Ashdod חלל עבודה האב אשדוד, באתר spacing האביזנס אשדוד השקת האביזנס במרכז כיוונים, בעמוד הפייסבוק של יניב קקון, 11 ביולי 2022 Big Room Sessions, רשימת השמעה, באתר יוטיוב (6 סרטונים) Tiny Room Sessions, רשימת השמעה, באתר יוטיוב (4 סרטונים) Wild Room Sessions, רשימת השמעה, באתר יוטיוב (6 סרטונים) Record Room Sessions, רשימת השמעה, באתר יוטיוב (6 סרטונים) "אשדוד היא בירת ההיפ־הופ של ישראל. עם קבלות" מצעד הגאווה הרביעי באשדוד - בסימן 'בונים קהילה', באתר וודג', ‏16 ביוני 2018 דוד לוי, "ואהבת לרעך כמוך": משתתפים רבים במצעד הגאווה העשירי באשדוד. צפו בגלרייה צבעונית, באתר "כאן דרום" אשדוד, ‏26 ביוני 2023 שמואל סרדינס, ואהבת לרעך כמוך גלריית תמונות ממצעד הגאווה באשדוד, באתר אשדוד נט, ‏29 במאי 2023 הכרזה על הקמת ערוץ ההסכת "בקטע מקומי", בעמוד הפייסבוק של מרכז כיוונים, 28 בנובמבר 2022 שמואל סרדינס, השעמום בחופשת הקיץ הוליד במה פתוחה להרצאות בבית הכירו את המטבחון, באתר אשדוד נט, ‏20 באוגוסט 2022 המטבחון במרכז כיוונים - 02.04.22, סרטון בערוץ "המטבחון – במה פתוחה להרצאות", באתר יוטיוב (אורך: 02:07:53) ערב הרצאות "המטבחון" במרכז כיוונים, בעמוד הפייסבוק של יניב קקון, 2 באפריל 2022 יפעת נחמני, בשיתוף עיריית אשדוד, עיריית אשדוד רואה לצעירים ולצעירות בעיניים, באתר TheMarker‏, 2 ביולי 2023 חן בוקר אמר, "וָאקוּם": מגזין אמנותי חדש ומדליק מסתובב ברחבי העיר - אשדודי - יש לנו חדשות בשבילך, באתר אשדודי, ‏21 בפברואר 2023 דוד ברקת ואורי מלול (ע), ואקום, 05, 2023 שמואל סרדינס, כיוונים אשדוד הוסב למרכז איסוף של אוכל וציוד ללוחמים בעזה והתושבים מוזמנים לתרום, באתר אשדוד נט, ‏10 בנובמבר 2023 פתיחת חמ"ל אזרחי במרכז כיוונים במלחמת חרבות ברזל, בעמוד הפייסבוק של יניב קקון, 18 באוקטובר 2023 פתיחת מיזם "בלוז פסיכדלי" לתיעוד מוזיקלי של ניצולי מסיבת הטבע ליד רעים, בעמוד הפייסבוק של מרכז כיוונים, 22 באוקטובר 2023 חן בוקר אמר, כיוונים לגוף ולנפש: יוזמה להתמודדות עם טבח 'נובה' בקרב צעירי העיר - אשדודי - יש לנו חדשות בשבילך, באתר אשדודי, ‏25 באוקטובר 2023 שחר כחלון, בא לשכונה מרכז חדש, באתר אשדוד נט, ‏4 בפברואר 2020 כיוונים בשכונה